Virallinen lehti nro C 014 , 19/01/1998 s. 0059



A4-0395/97 Ehdotus ja muutettu ehdotus neuvoston päätökseksi tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998 - 2002) (KOM(97)0142 - C4-0234/97 ja KOM(97)0439 - C4-0410/97 - 97/0120(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 10 a kappale (uusi) >EP:n äänestyksessä hyväksytty teksti> budjettivallan käyttäjä pyrkii kaikin tavoin saavuttamaan suurimman mahdollisen kokonaismäärän sillä ehdolla, että seuraavan jakson rahoitusnäkymät ovat sopusoinnussa kaikkien muiden politiikan alojen oikeutettujen tarpeiden kanssa, (Tarkistus 2) Johdanto-osan 10 b kappale (uusi) >EP:n äänestyksessä hyväksytty teksti> viidennen puiteohjelman suurinta mahdollista kokonaismäärää tarkastellaan uudelleen uusien jäsenvaltioiden liittymisen yhteydessä, jos tämä tapahtuu ennen puiteohjelman päättymistä, (Tarkistus 3) Johdanto-osan 12 kappale >Alkuperäinen teksti> perustamissopimuksen 7 artiklan nojalla komission neuvostolle annettava vuosikertomus on annettava myös Euroopan parlamentille; avoimuutta ja tervettä ja tehokasta hallintoa koskevien suositusten noudattamiseksi olisi annettava myös säännöksiä, jotka mahdollistavat viidennen puiteohjelman toteuttamisvaiheen järjestelmällisen tutkimisen ja puiteohjelman arvioinnin, >EP:n äänestyksessä hyväksytty teksti> perustamissopimuksen 7 artiklan nojalla komission neuvostolle annettava vuosikertomus annetaan myös Euroopan parlamentille; avoimuutta ja tervettä ja tehokasta hallintoa koskevien suositusten noudattamiseksi olisi annettava myös säännöksiä, jotka mahdollistavat viidennen puiteohjelman toteuttamisvaiheen järjestelmällisen tutkimisen ja puiteohjelman arvioinnin, (Tarkistus 4) 1 artiklan 1 a kohta (uusi) >EP:n äänestyksessä hyväksytty teksti> 1a. Mahdollisimman parhaan koordinoinnin varmistamiseksi ja mahdollisimman laajan tieteellisen ja teknologisen tiedonvaihdon edistämiseksi näiden kahden tutkimusohjelman välillä Euratomin tutkimusohjelmasta vastaava hallintokomitea koordinoi toimintaansa asianmukaisesti viidennen puiteohjelman mukaisesta energia-alan tutkimuksesta vastaavan hallintokomitean kanssa. (Tarkistus 5) 2 artikla >Alkuperäinen teksti> Rahoituksen ohjeellinen määrä tämän puiteohjelman toteuttamiseksi ajanjakson 1998 - 2002 on 1 467 miljoonaa ecua(1). >EP:n äänestyksessä hyväksytty teksti> Yhteisön rahoitusosuus viidennestä puiteohjelmasta on enintään 1 300 miljoonaa ecua(1). Jos tämä määrä on jakson 2000 - 2002 rahoitusnäkymien mukainen, se katsotaan vahvistetuksi. Kaikissa muissa tapauksissa budjettivallan käyttäjän osoittamien vuotuisten määrärahojen on oltava kunkin asianomaisen vuoden rahoitusnäkymien mukaiset. >Alkuperäinen teksti> Budjettivallan käyttäjä hyväksyy vuotuiset määrärahat rahoitusnäkymien asettamissa rajoissa. >Alkuperäinen teksti> __________ (1) Josta 326 miljoonaa ecua yhteiselle tutkimuskeskukselle. >EP:n äänestyksessä hyväksytty teksti> __________ (1) Josta 326 miljoonaa ecua yhteiselle tutkimuskeskukselle. (Tarkistus 6) 2 artiklan ensimmäinen a kohta (uusi) >EP:n äänestyksessä hyväksytty teksti> Edellä tämän artiklan 1 kohdassa mainittua määrää tarkastellaan uudelleen uusien jäsenvaltioiden liittymisen yhteydessä, jos jäseneksi liittyminen tapahtuu ennen puiteohjelman päättymistä. (Tarkistus 7) 5 artiklan 2 kohta >Alkuperäinen teksti> 2. Ennen kuin komissio esittää ehdotuksensa kuudenneksi puiteohjelmaksi, se teettää riippumattomilla korkeatasoisilla asiantuntijoilla ulkopuolisen arvion 1 artiklan 2 kohdassa mainittujen alojen toteuttamisesta arviointia edeltäneiden viiden vuoden aikana erityisesti liitteessä I vahvistettujen perusteiden kannalta. Komissio toimittaa arvioinnin tulokset kuin myös huomautuksensa Euroopan parlamentille, neuvostolle ja talous- ja sosiaalikomitealle. >EP:n äänestyksessä hyväksytty teksti> 2. Ennen kuin komissio esittää ehdotuksensa kuudenneksi puiteohjelmaksi, se teettää riippumattomilla teknisillä ja insinööritaitoa edustavilla asiantuntijoilla ulkopuolisen arvion yhteisön toiminnan toteutuksesta arviointia edeltäneiden viiden vuoden aikana erityisesti liitteessä I vahvistettujen perusteiden kannalta. Komissio toimittaa arvioinnin tulokset kuin myös huomautuksensa Euroopan parlamentille, neuvostolle ja talous- ja sosiaalikomitealle. (Tarkistus 8) 5 artiklan 3 kohta >Alkuperäinen teksti> 3. Edellä 1 ja 2 kohdassa tarkoitetut riippumattomat asiantuntijat valitsee komissio, joka ottaa tasapuolisesti huomioon tutkimuksen alan eri toimijat. >EP:n äänestyksessä hyväksytty teksti> 3. Edellä 1 ja 2 kohdassa tarkoitetut riippumattomat tekniset ja insinööritaitoa edustavat asiantuntijat valitsevat neuvosto ja parlamentti komission ehdotuksesta, jossa otetaan tasapuolisesti huomioon tutkimuksen alan eri toimijat. >EP:n äänestyksessä hyväksytty teksti> Komission, yhteisen tutkimuskeskuksen tai JETin asiantuntijat toimivat ainoastaan neuvonantajina ja täydellinen luettelo asiantuntijoista julkistetaan ennen heidän nimittämistään. (Tarkistus 9) 5 a artikla (uusi) >EP:n äänestyksessä hyväksytty teksti> 5 a artikla >EP:n äänestyksessä hyväksytty teksti> ITER-hankkeen yhteydessä muodostetaan pieni kansainvälinen parlamentaarinen komitea, johon kuuluu tiettyjen sääntöjen mukaisesti ITERin osallistujamaiden parlamenttien edustajia EU:sta, USA:sta, Japanista ja Venäjältä. Heidät on pidettävä ajan tasalla ITER-hankkeen teknisistä ja rahoitukseen liittyvistä tuloksista. Komitealla on oikeus saada tietoja ja tulla kuulluksi. Komissio tekee tätä koskevan aloitteen sopien asiasta Euroopan parlamentin kanssa. Komitean kulut maksetaan ITER-ohjelmasta. (Tarkistus 10) LIITE I, kolmannen kohdan kolmas luetelmakohta >Alkuperäinen teksti> - ympäristönsuojelu >EP:n äänestyksessä hyväksytty teksti> - ympäristönsuojelu, biologisen monimuotoisuuden säilyttäminen ja ekologisen tasapainon ylläpitäminen pitkällä aikavälillä (Tarkistus 26) LIITE I, neljäs kohta >Alkuperäinen teksti> - aloja, jotka lisäävät kasvua ja kehittyvät jatkuvasti >EP:n äänestyksessä hyväksytty teksti> - aloja, jotka edistävät kestävää kehitystä ja kehittyvät jatkuvasti >Alkuperäinen teksti> - aloja, joilla Euroopan yhteisön yritykset voivat ja joilla niiden täytyy vahvistaa kilpailukykyään >EP:n äänestyksessä hyväksytty teksti> - aloja, joilla Euroopan yhteisön yritykset voivat vahvistaa kilpailukykyään >Alkuperäinen teksti> - aloja, joilla on mahdollisuuksia teknologian mittavaan kehitykseen. >EP:n äänestyksessä hyväksytty teksti> - aloja, joilla on mahdollisuuksia teknologian mittavaan kehitykseen, lukuun ottamatta sotateollisuutta. (Tarkistus 11) LIITE II, osa I, 4 a kohta (uusi) >EP:n äänestyksessä hyväksytty teksti> 4a. Ydinturvallisuus >EP:n äänestyksessä hyväksytty teksti> Tsernobyl on herättänyt yhteiskuntamme huomaamaan puutteellisesti rakennettuihin ja ylläpidettyihin ydinlaitoksiin liittyvät vaarat ja ydinjätteen varastoinnin haasteet. Nämä haasteet ovat luonteeltaan kansainvälisiä. >EP:n äänestyksessä hyväksytty teksti> Ydinturvallisuuteen liittyvä tutkimus- ja kehitystyö edellyttää varoja ja erityistä huomiota. Tsernobylin olisi oltava kansainvälisesti (mukaan lukien EU, KIE-maat, Venäjä, Yhdysvallat ja muut) tieteen ja teollisuuden alalla tehtävän tutkimuksen ja kehitystyön lähtöpiste. >EP:n äänestyksessä hyväksytty teksti> Komission olisi valmisteltava pohjaa tällaiselle kansainväliselle hankkeelle. (Tarkistus 12) Liite II, II osa, a kohta >Alkuperäinen teksti> Tämä toiminta yhdistää kaikki unionin jäsenvaltioissa ja Sveitsissä toteutetut fuusioenergian hyödyntämiseen tähtäävät tutkimustoimet, ja sen pitkän aikavälin tavoitteena on rakentaa yhdessä reaktoreiden prototyyppejä, jotka toimivat yhteiskunnan tarpeita vastaavien sähkövoimaloiden esiasteina. Näihin tarpeisiin kuuluvat toimintavarmuus, ympäristön kunnioittaminen ja taloudellinen toteutettavuus. >EP:n äänestyksessä hyväksytty teksti> Tämä toiminta yhdistää kaikki unionin jäsenvaltioissa ja Sveitsissä toteutetut fuusioenergian hyödyntämiseen tähtäävät tutkimustoimet, ja sen tavoitteena on ylläpitää hallitun lämpöydinfuusion tieteellistä ja teknistä erikoisosaamista ja pyrkiä pitkällä aikavälillä mahdollisesti rakentamaan turvallisia, puhtaita ja taloudellisesti kilpailukykyisiä prototyyppireaktoreita voimalaitoksiin, joita energiantoimittajat käyttävät entistä vapaammilla ja yksityistetymmillä markkinoilla. >Alkuperäinen teksti> Pitkän aikavälin tavoitteen saavuttamiseksi suunniteltuun strategiaan sisältyy ensin koereaktorin (Next Step) ja sitten esittelyreaktorin (DEMO) rakentaminen. >EP:n äänestyksessä hyväksytty teksti> Pitkän aikavälin tavoitteen saavuttamiseksi suunniteltuun strategiaan sisältyy erilaisia teknisiä vaihtoehtoja kansallisissa järjestöissä, kuten pallomaiset tokamakit, stellaraattorit, inertiakoossapito ja jatkuva työ teoreettisen plasmafysiikan parissa. >Alkuperäinen teksti> Saavutetun edistyksen valossa on Next Step -reaktorin rakentamisen aloittaminen ensi vuosikymmenen kuluessa teknisesti mahdollista ja strategiselta kannalta tarpeellista. Olisi parasta, jos hanke totutettaisiin osana kansainvälistä ITER-yhteistyötä (International Thermonuclear Experimental Reactor). >Alkuperäinen teksti> Kaudella 1998 - 2002 tämän strategian toteuttaminen vaatii >EP:n äänestyksessä hyväksytty teksti> Kaudella 1998 - 2002 tämän strategian toteuttaminen vaatii >Alkuperäinen teksti> - fuusioon liittyvää fysiikan ja teknologian tutkimusta, jonka tavoitteena on kehittää tutkimusjärjestöjen ja eurooppalaisen teollisuuden kapasiteettia toteuttaa Next Step -reaktori ja valmistella sen käyttöä; Euroopan osallistuminen yksityiskohtaiseen ITER-hankkeeseen liittyvään toimintaan jatkuu sen mahdollista rakentamista silmällä pitäen, >EP:n äänestyksessä hyväksytty teksti> - fuusioon liittyvää fysiikan ja teknologian tutkimusta, jonka tavoitteena on ylläpitää tutkimusjärjestöjen ja eurooppalaisen teollisuuden kapasiteettia toteuttaa Next Step -reaktori, jos päätös sen toteuttamisesta tehdään tulevaisuudessa, >Alkuperäinen teksti> - fysiikan tutkimusta, joka liittyy fuusiolaitteistojen peruskäsitteiden parantamiseen, >EP:n äänestyksessä hyväksytty teksti> - fysiikan tutkimusta, joka liittyy fuusiolaitteistojen peruskäsitteiden parantamiseen ja joka tutkii magneettisen koossapidon lisäksi myös inertiakoossapitoa, >Alkuperäinen teksti> - pidemmän aikavälin teknologista tutkimusta, joka on välttämätöntä, jos halutaan edetä kohti fuusioenergian hyödyntämistä. >EP:n äänestyksessä hyväksytty teksti> - pidemmän aikavälin teknologista tutkimusta, joka on välttämätöntä, jos halutaan edetä kohti fuusioenergian hyödyntämistä. >Alkuperäinen teksti> Joint European Torus -yhteisyritystä (JET), joka on oleellinen väline koereaktorin kehittämisessä, hyödynnetään täysimittaisesti loppuun saakka. Yhteisyrityksen toiminnan päätyttyä JETin laitteistoja voidaan käyttää sellaisten tietojen keräämiseen, jotka ovat hyödyllisiä Next Step -reaktorin käytön kannalta. >EP:n äänestyksessä hyväksytty teksti> Joint European Torus -yhteisyritystä (JET), joka on oleellinen väline koereaktorin kehittämisessä, hyödynnetään täysimittaisesti loppuun saakka. Yhteisyrityksen toiminnan päätyttyä JETin laitteistoja voidaan käyttää sellaisten tietojen keräämiseen, jotka ovat hyödyllisiä mahdollisen Next Step -reaktorin käytön kannalta. >Alkuperäinen teksti> Tähän toimintakokonaisuuteen sisältyvät myös turvallisuusnäkökohtien ja ympäristövaikutusten uudelleenarviointi, yhteiskunnallisten ja taloudellisten näkökohtien perusteellisempi tutkiminen, inertiakoossapitoa käsittelevän kansallisen siviilitutkimustoiminnan koordinointi teknologian seurannan nimissä sekä tulosten levittäminen ja tiedottaminen suurelle yleisölle. >EP:n äänestyksessä hyväksytty teksti> Tähän toimintakokonaisuuteen sisältyy myös fuusioreaktorien teknisten, sosiaalisten, ympäristöön liittyvien ja taloudellisten näkymien täydellinen arviointi entistä yksityistetymmillä ja vapaammilla sähkömarkkinoilla. Tämän arvioinnin tekevät johtavat ja riippumattomat kansainväliset insinööritaitoa edustavat asiantuntijat, jotka neuvosto ja parlamentti valitsevat. Lisäksi perustetaan energiantoimitusten asiantuntijoista ja alan johtajista koostuva käyttäjiä edustava ryhmä, jotta fuusiotutkimus olisi mielekästä energiantoimittajien tarpeiden kannalta. Tämä ryhmä antaa vuosittain selvityksen työnsä tuloksista neuvostolle sekä Euroopan parlamentille. (Tarkistus 13) LIITE II, II osa, b kohdan toinen luetelmakohta >Alkuperäinen teksti> - polttoaineen kierron varmuus ja turvallisuus; tieteellisesti perusteltu yhteinen lähestymistapa radioaktiivisten jätteiden hallintaan ja hävittämiseen sekä jätteiden määrän pitämiseen mahdollisimman pienenä; >EP:n äänestyksessä hyväksytty teksti> - polttoaineen kierron varmuus ja turvallisuus; tieteellisesti perusteltu yhteinen lähestymistapa radioaktiivisten jätteiden hallintaan ja hävittämiseen sekä jätteiden määrän pitämiseen mahdollisimman pienenä esimerkiksi muuttamalla pitkäikäisiä isotooppeja lyhytikäisiksi; (Tarkistus 30) LIITE II, II osa, b kohdan kolmas luetelmakohta >Alkuperäinen teksti> - säteilysuojelu, jossa painopiste asetetaan ionisoivaan säteilyyn liittyvien vaarojen ymmärtämiseen ja havaitsemiseen ja erityisesti pienten säteilyannosten vaikutuksiin sekä ydinlaitosten hätätilanteiden hallintaan ja saastuneen ympäristön kunnostamiseen; >EP:n äänestyksessä hyväksytty teksti> - säteilysuojelu, jossa painopiste asetetaan ionisoivaan säteilyyn liittyvien vaarojen ymmärtämiseen ja havaitsemiseen ja erityisesti pienten säteilyannosten vaikutuksiin, varsinkin ihmisille aiheutuviin todellisiin vaikutuksiin ja perimän epävakaisuutta koskevaan yleistutkimukseen, sekä ydinlaitosten hätätilanteiden hallintaan ja saastuneen ympäristön kunnostamiseen; (Tarkistus 14) LIITE II, II osa, b kohdan neljäs luetelmakohta >Alkuperäinen teksti> - tutkimukset, jotka koskevat uusia ydinlaitoksia, kehittyneitä ja tehokkaampia polttoaineita sekä tulevaisuuden järjestelmiä ja menettelytapoja ja joilla pyritään parantamaan sekä ydinturvallisuutta koko kierron aikana että teollisuuden kilpailukykyä erityisesti yhteisön ulkopuolisilla markkinoilla; näihin tutkimuksiin sisältyvät analyysit, jotka koskevat turvallisuutta, ihmisille ja ympäristölle aiheutuvia vaikutuksia sekä lähestymistapoja, jotka ovat kestävän kehityksen kannalta teknologisesti ja taloudellisesti kaikkein lupaavimpia; >EP:n äänestyksessä hyväksytty teksti> - tutkimukset, jotka koskevat uusia ydinlaitoksia, kehittyneitä ja tehokkaampia polttoaineita sekä tulevaisuuden innovatiivisia järjestelmiä ja menettelytapoja ja joilla pyritään parantamaan sekä ydinturvallisuutta koko kierron aikana että teollisuuden kilpailukykyä erityisesti yhteisön ulkopuolisilla markkinoilla; näihin tutkimuksiin sisältyvät analyysit, jotka koskevat turvallisuutta, ihmisille ja ympäristölle aiheutuvia vaikutuksia sekä lähestymistapoja, jotka ovat kestävän kehityksen kannalta teknologisesti ja taloudellisesti kaikkein lupaavimpia; (Tarkistus 15) LIITE II, II osa, b kohdan viides luetelmakohta >Alkuperäinen teksti> - uusiin haasteisiin mukautettujen ydinmateriaalien hallintateknologioiden ja - tekniikoiden kehittäminen; näitä haasteita ovat polttoaineen kierron kehittyminen, ydinaseriisunnan seurauksena huomattavasti kasvaneet halkeamiskelpoisten aineiden varastot, uusista kansainvälisistä sopimuksista johtuvien velvoitteiden lisääntyminen ja halkeamiskelpoisten aineiden laiton kauppa; >EP:n äänestyksessä hyväksytty teksti> - uusiin haasteisiin mukautettujen ydinmateriaalien hallintateknologioiden ja - tekniikoiden kehittäminen; näitä haasteita ovat polttoaineen kierron kehittyminen, ydinaseriisunnan ja ydinenergian tuotannon sekä jälleenkäsittelyn seurauksena huomattavasti kasvaneet halkeamiskelpoisten aineiden varastot, uusista kansainvälisistä sopimuksista johtuvien velvoitteiden lisääntyminen ja halkeamiskelpoisten aineiden laiton kauppa; (Tarkistus 16) LIITE II, II osa, b kohdan kuudes luetelmakohta >Alkuperäinen teksti> - Keski- ja Itä-Euroopan maiden ja entisen Neuvostoliiton itsenäisten valtioiden kanssa tehtävän yhteistyön edistäminen: sellaisen kansainväliseen yhteistyöhön liittyvän erityisen tutkimustoiminnan kehittäminen, jonka avulla voidaan osaltaan edistää ydinreaktoreiden turvallisuuden parantamista, jätehuoltoa näissä maissa, säteilysuojelua ja halkeamiskelpoisten aineiden valvontaa; puiteohjelmassa toteutettujen kansainvälisten koordinointi- ja yhteistyötoimien kehittäminen. Tähän toimintaan osallistumisen helpottamiseksi voidaan antaa yhteisön rahoitusta niiden yksityiskohtaisten sääntöjen mukaisesti, jotka vahvistetaan erityisohjelmaa koskevassa päätöksessä. >EP:n äänestyksessä hyväksytty teksti> - Keski- ja Itä-Euroopan maiden ja entisen Neuvostoliiton itsenäisten valtioiden kanssa tehtävän yhteistyön edistäminen: sellaisen kansainväliseen yhteistyöhön liittyvän erityisen tutkimustoiminnan kehittäminen, jonka avulla voidaan osaltaan edistää nykyisten ja uudentyyppisten ydinreaktoreiden turvallisuuden parantamista tavoitteena ensin mainittujen mahdollisimman pikainen ja täydellinen sulkeminen, jätehuoltoa näissä maissa, säteilysuojelua, aiempien reaktorionnettomuuksien yhteydessä sattuneiden pitkäaikaisten säteilyvahinkojen korjaamista ja halkeamiskelpoisten aineiden valvontaa; puiteohjelmassa toteutettujen kansainvälisten koordinointi- ja yhteistyötoimien kehittäminen. Tähän toimintaan osallistumisen helpottamiseksi voidaan antaa yhteisön rahoitusta niiden yksityiskohtaisten sääntöjen mukaisesti, jotka vahvistetaan erityisohjelmaa koskevassa päätöksessä. (Tarkistus 17) LIITE II, II osa, b kohdan kuudes a luetelmakohta (uusi) >EP:n äänestyksessä hyväksytty teksti> - ydinaseriisunnan nopeuttamisen tukeminen ja siihen tähtäävä tutkimus, jonka yhteydessä osallistutaan teknisesti ydinasevaltioiden kanssa tehtävään yhteistyöhön ja Wienissä toimivan Kansainvälisen atomienergiajärjestön (IAEA) toimintaan, mukaan luettuna sellaiset tekniikat, jotka mahdollistavat atomiaseista peräisin olevan radioaktiivisen materiaalin vaarattoman hävittämisen, Lainsäädäntöpäätöslauselma, johon sisältyy Euroopan parlamentin lausunto ehdotuksesta ja muutetusta ehdotuksesta neuvoston päätökseksi tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998 - 2002) (KOM(97)0142 - C4-0234/97 ja KOM(97)0439 - C4-0410/97 - 97/0120(CNS)) (Kuulemismenettely) Euroopan parlamentti, joka - ottaa huomioon komission ehdotuksen (KOM(97)0142) ((EYVL C 173, 7.6.1997, s. 30.)) ja muutetun ehdotuksen neuvostolle (KOM(97)0439 ((EYVL C 291, 25.9.1997, s. 16.)) - 97/0120(CNS)), - neuvoston kuultua sitä (C4-0234/97 - C4-0410/97), - ottaa huomioon työjärjestyksensä 58 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön ja maataloutta sekä maaseudun kehittämistä käsittelevään valiokunnan, budjettivaliokunnan, talous- ja raha-asioita sekä teollisuuspolitiikkaa käsittelevän valiokunnan, sekä ympäristö-, terveys- ja kuluttajansuojavaliokunnan lausunnot (A4-0395/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti Euratomin perustamissopimuksen 119 artiklan toisen kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.